CELEX: 62008CN0201
Language: et
Date: 2008-05-16 00:00:00
Title: Kohtuasi C-201/08: Eelotsusetaotlus, mille esitas Hessisches Finanzgericht, Kassel (Saksamaa) 16. mail 2008 — Plantanol GmbH & Co.KG versus Hauptzollamt Darmstadt

19.7.2008   
            
            
               ET
            
            
               Euroopa Liidu Teataja
            
            
               C 183/14
            
         Eelotsusetaotlus, mille esitas Hessisches Finanzgericht, Kassel (Saksamaa) 16. mail 2008 — Plantanol GmbH & Co.KG versus Hauptzollamt Darmstadt
   (Kohtuasi C-201/08)
   (2008/C 183/28)
   Kohtumenetluse keel: saksa
   Eelotsusetaotluse esitanud kohus
   Hessisches Finanzgericht, Kassel
   Põhikohtuasja pooled
   
      Kaebuse esitaja: Plantanol GmbH & Co.KG
   
      Vastustaja: Hauptzollamt Darmstadt
   Eelotsuse küsimused
   
               1.
            
            
               Kas selline siseriiklik säte nagu Energiesteuergesetz'i (energiamaksuseadus) § 50 lõike 1 punkt 1, mida on muudetud 18. detsembri 2006. aasta Biokraftstoffquotengesetz'iga (biokütuse kvoodi seadus) ja mille kohaselt ei kohaldata maksusoodustust kütusesegudes sisalduvale taimeõlist biokütuse osale, mis vastab normile DIN V 51605 (2006. aasta seisuga), on vastuolus Euroopa parlamendi ja nõukogu 8. mai 2003. aasta direktiivi 2003/30/EÜ, millega edendatakse biokütuste ja muude taastuvkütuste kasutamist transpordisektoris (edaspidi „biokütuse direktiiv”) (1), artikliga 3 tagapool punktides 10, 12, 14, 19, 22 ja 27 esitatud kaalutlusi silmas pidades?
            
         
               2.
            
            
               Kas ühenduse õiguses sätestatud õiguskindluse ja õiguspärase ootuse kaitse põhimõte nõuab, et liikmesriik võib selle direktiivi ülevõtmiseks vastuvõetud õigusnorme, millega loodi mitmeks aastaks maksusoodustustega toetussüsteem, muuta seni soodustatud ettevõtjate kahjuks ettenähtud aja jooksul vaid väga erakorraliste asjaolude esinemisel?
            
         
      (1)  ELT L 123, lk 42; ELT eriväljaanne 13/31, lk 188.